Timpu

Timpu (bot. ཐིམ་ཕུ་) – Butano Karalystės sostinė ir didžiausias miestas. Išsidėstęs šalies vidurio vakaruose, Himalajų kalnuose prie Vango upės, maždaug 2000 m aukštyje virš jūros lygio. Mieste yra vienas įspūdingiausių Butano architektūros paminklų – Tašičo tvirtovė (dzongas) su vienuolynu. Dabar čia reziduoja karališkoji vyriausybė. Aplink karaliaus rūmus yra daug terasinių laukų, rodančių žemės ūkio svarbą šaliai. Pagrindinės žemės ūkio kultūros, auginamos apylinkėse yra ryžiai, kukurūzai, kviečiai. Taip pat svarbi medienos pramonė, mieste yra lentpjūvė. 1966 metais pradėjo veikti vandens jėgainė.

Timpu yra lėktuvų nusileidimo ir pakilimo takas, Indijos-Butano nacionalinė magistralė (atidaryta 1968 m.), iš kurios galima nuvykti į Phuntšolingo miestelį – pagrindinį kelią iš Butano į Indiją. Miestas unikalus tuo, kad jame yra labai mažai reklamų.http://news.bbc.co.uk/2/hi/in_pictures/4782636.stm

 Etimologija 

Timpu yra kildinamas nuo Timpu upės vardo.

 Istorija 

Žmonės dabartinio Timpu teritorijoje gyveno nuo 3-ojo tūkstantmečio pr. m. e. Iki XX a. vidurio Timpu buvo mažas kaimelis su nedaug trobelių. 1961 m. jis buvo oficialiai paskelbtas šalies valdžios buveine – iki tol sostinė buvo ten, kur gyveno karalius. 1966 m. pastatyta vandens jėgainė.Thimphu. Britannica.com (tikrinta 2025-11-18).

 Sportas 
 Transport United FC – futbolo klubas įkurtas 2001 m.;
 Thimphu FC – buvęs futbolo klubas (2015–2019);
 Thimphu City FC – futbolo klubas (nuo 2012 m.); 
 FC Takin – futbolo klubas (nuo 2016 m.);
 Tensung FC – futbolo klubas (nuo 2016 m.);
 Druk Lhayul FC – futbolo klubas (nuo 2020 m.);
 Royal Thimphu College FC – futbolo klubas;
 BFF Academy – Butano Futbolo Federacijos sprendimu U-19 rinktinės pagrindu suburta ekipa (nuo 2022 m.)
 „Changlimithang“ stadionas, talpinantis 40 000 žiūrovų.http://stadiumdb.com/stadiums/bhu/changlimithang_stadium

 Galerija 

 Šaltiniai 

Kategorija:Sostinės
Kategorija:Butano miestai